Súradnice: 55°47′39″S 37°45′01″V﻿ / ﻿55,79417°S 37,75028°V﻿ / 55.79417; 37.75028

**Kremeľ v Izmajlove** (rus.  Кремль в Измайлово) je kultúrny, náučný, komerčný a zábavný komplex v moskovskom rajóne Izmajlovo v mieste bývalej cárskej izmajlovskej rezidencie Romanovcov a ktorý pozostáva z múzeí, galérií, výstav, obchodných priestorov a je určený ako dospelým, tak aj deťom. Najlepšie je dostupný moskovským metrom, a to zo stanice Partizanskaja (rus.  Партизанская).

História vzniku
---------------

Lokalita Izmailova bola obývaná od 16. storočia a sídlo tam mal 2. cár dynastie Romanovcov Alexej I. (Rusko). V tom čase tam bolo aj cárske väzenie a manufaktúrna výroba. V roku 1998 vznikol projekt drevenej pevnosti (rus. Кремль) so zábavným komplexom a potom bol dostavaný v rokoch 2003 až 2007. Dominantnou budovou komplexu je chrám sv. Mikuláš (rus. Николай Чудотворец) na hlavnom nádvorí: podľa tradícíe, že prvou stavbou v takom sídle má byť chrám a ten je aj mužským kláštorom.

Budovy
------

Budovy sú spravidla drevené a v roku 2005 v areáli vznikol obrovský požiar. Obrázky niektorých z nich sú vo fotogalérii nižšie. Výška chrámu je 46 metrov a patrí k najvyšším dreveným budovám v Rusku. 

* Chrám sv. Mikuláša(2008)Chrám sv. Mikuláša(2008)
* Palác ruskej kuchyne (2008)Palác ruskej kuchyne (2008)
* Zvonica (2008)Zvonica (2008)
* Budova v komplexe (2009)Budova v komplexe (2009)
* Iné budovy v komplexe (2017)Iné budovy v komplexe (2017)
* Pohľad na budovy (2014)Pohľad na budovy (2014)

Múzeá a galérie
---------------

Panoráma Kremľa v Izmajlove 
Fragment z múzea vodky
Komplex obsahuje početné múzeá: napr. Múzeum ruských hračiekMúzeum chleba, Múzeum minatúr, Moskovské múzeum animácie, Múzeum zbraní, Múzeum histórie tkanín a na pobreží Múzeum založenia ruskej flotily, Z múzeí je asi najznámejšie a samostatne dosiahnuteľné (mimo areálu) *Múzeum histórie vodky*, ktoré bolo znovuotvorené a presťahované do nových priestorov v roku 2018. Vodka vznikla v 15.storočí v okolí Moskvy, pri Izmajlove bola úrodná pôda aj potrebné farmárske zariadenia. Múzeum má viac ako 1000 exponátov. Obsahje o.i. recepty na jej výrobu zo 17. storočia, možno tam nájsť aj jedinečný exponát na destiláciu vodky z 15. storočia. Na zoznámenie sa s nikektorými múzeami je možno použiť virtuálne prehliadky.

V Kremli v Izmajlove sú aj početné galérie, priestory pre tvorivé dielne a iné aktivity: napríklad pre keramikársku tvorbu či pečenie chleba, existuje tam ulička bábik, Dom rozprávok a v priestoroch komplexu sa v sobotu a nedeľu konajú pod názvom Vernisáž tradičné "blšie trhy". K dispozícíi je aj Palác svadieb (rus. Дворец бракосочетания) a v roku 2020 sa na hlavnom námestí konali aj tradičné novoročné krstové kúpania.

Referencie
----------

1. ↑   *Poloha komplexu v Izmajlove* [online]. Mapy.cz, [cit. 2021-05-13]. Dostupné online.
2. ↑   *Izmajlovský Kremeľ (po rusky)* [online]. www.izmailovo.ru, [cit. 2021-05-13]. Dostupné online.
3. 1 2   *História a architektúra (RU, EN atď.)* [online]. Кремль в Измайлово, [cit. 2021-05-13]. Dostupné online.
4. ↑   *Múzeum histórie vodky (po rusky)* [online]. vodkamuseum.ru, [cit. 2021-05-13]. Dostupné online.
5. ↑   *Otvára sa obnovené Múzeum ruskej vodky* [online]. РИА Новости, 2018-07-10, [cit. 2021-05-13]. Dostupné online. (po rusky)
6. ↑   *Virtuálne prhliadky (po rusky)* [online]. Kremeľ v Izmailove, [cit. 2021-05-13]. Dostupné online.
7. ↑   *Múzeá a tvorivé dielne* [online]. Кремль в Измайлово, [cit. 2021-05-13]. Dostupné online.
8. ↑   *Palác svadieb* [online]. Кремль в Измайлово, [cit. 2021-05-13]. Dostupné online.
9. ↑   *Krstové kúpania 2020 v Izmajlovskom Kremli |* [online]. Кремль в Измайлово, [cit. 2021-05-13]. Dostupné online.

Pozri aj
--------

Krstové kúpania

Kolomenskoje